b'\n_START_ARTICLE_\nJan van Ruusbroec\n_START_PARAGRAPH_\nJan van Ruusbroec (f\xc3\xb8dt 1293 eller 1294 i Ruisbroek i Flandern, d\xc3\xb8d 2. december 1381 i Groenendael kloster) var en klosterleder, skribent og mystiker fra Flandern.  Han var en af de vigtigste eksponenter for nederlandsk kristen mystik i middelalderen. Jan er ogs\xc3\xa5 en helgen, efter at han i 1908 blev helligk\xc3\xa5ret af Pius X.\n_START_SECTION_\nBaggrund\n_START_PARAGRAPH_\nJan van Ruusbroec kom fra landsbyen med samme navn uden for Bruxelles. Hans fromme moder opdrog ham i den katolske tro; om faderen ved man intet. Da han var 11 \xc3\xa5r gammel, forlod han moderen uden forvarsel for at begive sig til sin onkel, Jan Hinckaert, en regularkanoniker ved St. Gudula-kirken i Bruxelles. Hinckaert levede i pagt med sin apostoliske overbevisning med en anden kannik, Frans van Coudenberg. Denne onkel s\xc3\xb8rgede for Ruysbroeck uddannelse._NEWLINE_Hans moder fulgte efter ham til Bruxelles og tr\xc3\xa5dte ind i et b\xc3\xa9guinage der. Hun d\xc3\xb8de kort f\xc3\xb8r s\xc3\xb8nnen blev pr\xc3\xa6steviet.\n_START_SECTION_\nPr\xc3\xa6st\n_START_PARAGRAPH_\nHan blev pr\xc3\xa6steviet i 1317 eller i 1318, og virkede som pr\xc3\xa6st i Bruxelles til han var omkring 50 \xc3\xa5r gammel uden nogen formel uddannelse. Senere grundlagde han i 1343 Groenendael kloster i Zoni\xc3\xabnskoven uden for Bruxelles, hvilket blev optaget i augustinerkorherreordenen i 1349. _NEWLINE_Hans forfatterskab omfatter blandt andet Det \xc3\xa5ndelige bryllups smykke (Die Chierheit der gheesteliker Brulochtt) og Forklaringens lille bog. hans tanker om mysikken bygger p\xc3\xa5 Augustins treenighedsl\xc3\xa6re og har lighedstr\xc3\xa6k med Mester Eckharts "treenighedsmystik" men med st\xc3\xa6rkere indslag af k\xc3\xa6rlighedsmotivation og den s\xc3\xa5kaldte "brudemystik"._NEWLINE_Jan van Ruusbroec regnes, ved siden af Hadewijch fra Antwerpen, som den mest betydningsfulde forfatter p\xc3\xa5 middelnederlandsk sprog. Hans traktater rettede sig frem for alt til gejstlige, som ikke beherskede latin._NEWLINE_Jan van Ruusbroec fik tilnavnet doctor ecstaticus p\xc3\xa5 grund af, at hans skrifter var s\xc3\xa5 inderlige og s\xc3\xa5 fuldst\xc3\xa6ndig imod og fri fra eksternaliteter i det religi\xc3\xb8se Ruusbroec. Han var dicipel af Mester Eckhart. Blandt de mange som han \xc3\xb8vede direkte innflytelse \xc3\xa5ndelig p\xc3\xa5, var Geert Grote (grundl\xc3\xa6ggeren af Br\xc3\xb8drene af F\xc3\xa6lleslivet), Johannes Tauler og senere Hendrik Herp.'